Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 1396

(4) Az igazgatási költségvetési tervezetet legkésőbb az adott pénzügyi évet megelőző év október 5-éig a Közgyűlés elé kell terjeszteni. A Közgyűlés tagjainak többségével jogosult módosítani az igazgatási költségvetési tervezetet, és a leadott szavazatok abszolút többségével javasolni a Tanácsnak az e szerződésből vagy az ennek megfelelően elfogadott jogi aktusokból kötelezően eredő kiadásokra vonatkozóan az igazgatási költségvetési tervezet megváltoztatását. Ha a Közgyűlés az igazgatási költségvetési tervezetet az előterjesztésétől számított 45 napon belül jóváhagyja, az igazgatási költségvetést véglegesen elfogadottnak kell tekinteni. Ha e határidőn belül a Közgyűlés nem módosítja az igazgatási költségvetési tervezetet, vagy nem javasolja annak megváltoztatását, az igazgatási költségvetést véglegesen elfogadottnak kell tekinteni. Ha e határidőn belül a Közgyűlés módosításokat fogad el, illetve változtatásokat javasol, az igazgatási költségvetési tervezetet a módosításokkal, illetve a javasolt változtatásokkal együtt megküldi a Tanácsnak.

Source: https://magyarkozlony.hu/hivatalos-lapok/c6bcdc26353c827779a99cd0267135392809286f/dokumentumok/a00836c0ee2d2212d5db57c4ecdb19569b8e3df6/letoltes